'Rower' vas toe hy uit wegkommotor val | Maroela Media
'n Vermeende rower word onder polisiebewaking in 'n Wes-Kaapse hospitaal behandel nadat hy glo uit 'n wegkommotor geval het en deur 'n veiligheidswag in sy arm geskiet is.
Kapt. FC van Wyk, woordvoerder van die polisie, het gesê die voorval het Woensdagoggend by 'n winkel in West Beach, Kaapstad gebeur. Twee polisiebeamptes was glo by 'n vulstasie besig om brandstof in te gooi, toe hulle ingelig is dat 'n rooftog by 'n winkel in 'n nabygeleë inkopiesentrum aan die gang was.
Vyf verdagtes het glo die winkel betree en 'n veiligheidswag van sy vuurwapen, handradio en motorsleutels beroof, het Van Wyk gesê. "Die polisiebeamptes het gereageer en gesien hoe die vyf verdagtes by 'n deur aan die agterkant van die winkel uit vlug en in 'n wegkommotor spring," het hy gesê.
"'n Kort ent verder het een van die verdagtes uit die motor geval, opgespring en probeer om te voet te vlug. 'n Veiligheidswag het agter die verdagte aangehardloop en die verdagte het sy vuurwapen op hom gerig. Die wag het gereageer deur die verdagte met sy vuurwapen in die arm te skiet."
Die twee polisiebeamptes het die verdagte op die toneel in hegtenis geneem en beslag gelê op die vuurwapen in sy besit. Daar is later vasgestel dat dit dieselfde vuurwapen is wat oomblikke vantevore by die veiligheidswag in die winkel geroof is.
Volgens Van Wyk is die verdagte op die toneel behandel voordat hy onder polisiebewaking na 'n hospitaal vervoer is. Die ander vier verdagtes is nog op vrye voet.
Dit sal hom leer om vooraf te oefen om suksesvol te kan ontvlug . . .
Hoekom word misdadigers, wat onskuldige mense sonder huiwering sal doodmaak of beseer, altyd behandel op die toneel of na 'n hospitaal geneem? Verdien hulle dit? Ons belastingbetalers moet opdok om hulle te help herstel. Dan doen hulle net weer dieselfde.
10 uit 10 vir die sekuriteit. Maar dit bly nogsteeds vir my een GROOT grap. Sou daar wou wees om dit te aanskou…….die rower wat uit die wegkom voertuig val. Klink vir my na 'n "Comedy movie". LMGA!!!!
Hierdie ou het dalk n McGyver op homself probeer trek en toe werk dit nie. Ha ha, kriminele word ook al dommer.
Andre ek stem volkome saam hoekom moet hierdie misdadigers wat in mislukte kapings, rooftogte ens behandeling ontvang. Sluit hulle somier toe en los hulle oor aan die genade.